Source: https://nisteromanihalescminciuni.wordpress.com/2014/10/29/de-ce-klaus-iohannis-cine-va-plati-daca-va-exploda-bomba-ani/
Timestamp: 2018-06-22 18:49:55+00:00

Document:
De ce, Klaus Iohannis? Cine va plăti, dacă va exploda bomba ANI? | GÂNDURI FURIOASE DESPRE CURVELE PIOASE
De ce, Klaus Iohannis? Cine va plăti, dacă va exploda bomba ANI?
http://www.reportervirtual.ro/2014/10/de-ce-klaus-iohannis-cine-va-plati-daca-va-exploda-bomba-ani.html?fb_action_ids=646720712093967&fb_action_types=og.comments
Klaus Iohannis a încălcat acest articol de lege! Punct! De ce? Pentru că fost concomitent şi primar şi“reprezentant al unităţii administrativ-teritoriale” (adică, al Primăriei Sibiu) la două societăţi comerciale de interes local: a fost reprezentant al municipiului Sibiu în Adunarea Generală a Acţionarilor în cadrul S.C. APĂ CANAL S.A. Sibiu şi la S.C. PIEŢE S.A.! Astea sunt faptele (Detalii, AICI)! Cum a obţinut Iohannis o sentinţă favorabilă la Curtea de Apel Alba Iulia, când e clar şi pentru un mongol ce scrie în lege, rămâne un mister pe care ar putea să-l elucideze cel mult Consiliul Superior al Magistraturii.
Oricum, o mulţime de aleşi locali n-au avut “norocul” din justiţie al lui Iohannis, ei fiind declaraţi incompatibili pe capete. Ce s-au gândit atunci unii dintre ei? Să atace respectivul articol de lege, care îi pune în situaţia de a-şi pierde funcţiile, la Curtea Constituţională. O ultimă speranţă de blocare a justiţiei. Este şi cazul primarului din Tuzla, pe care Curtea Constituţională a României (CCR) urmează să se pronunţe pe 4 noiembrie, marţea viitoare, după turul 1 al alegerilor prezidenţiale. La această decizie se referea în weekendul trecut şi Livia Stanciu, şefa Înaltei Curţia de Casaţie şi Justiţie (ÎCCJ). Ea spunea că magistraţii Înaltei Curţi nu pot da o decizie în cazul Iohanis până CCR nu se pronunţă pe cazul primarului din Tuzla (4 noiembrie), care va deveni reper pentru judecarea tuturor cazurilor de incompatibilitate, inclusiv pentru cazul Iohannis
Dacă CCR va declara constituţional articolul pe care toţi incompatibilii îl vor anticonstituţional, atunci nimeni nu-i mai poate opri pe judecătorii ÎCCJ să judece recursul cerut de ANI faţă de sentinţa favorabilă lui Iohannis, de la Alba Iulia. Având în vedere cât de clar e textul de lege, că marea majoritate a aleşilor au primit sentinţe nefavorabile în aceeaşi speţă ca şi Iohannis şi că articolul atacat la CCR are toate motivele să fie declarat constituţional – ne îndreptăm implacabil către o sentinţă dură pentru Iohannis şi pentru alegătorii săi. (Despre responsabilitatea directă a lui Klaus Iohannis a scris cu argumente şi Silviu Sergiu, vezi AICI).
Era mult mai simplu pentru aceştia dacă CCR ar fi devansat termenul de 4 noiembrie pentru săptămâna aceasta. Şi primul care trebuia să bată cu pumnul în masă pentru urgentarea unei decizii trebuia să fie nimeni altul decât Iohannis. Însă el nu a cerut Curţii Constituţionale să se pronunţe IMEDIAT asupra textului de lege care permite justiţiei să-l declare incompatibil. Dacă pe 4 noiembrie, adică peste exact o săptămână, CCR va da verdict “constituţional”, iar Iohannis va fi deja în turul doi, România va fi în aer! Practic, Ponta va candida singur, căci decizia CCR va furniza justiţie muniţie suplimentară să-l declare pe Iohannis incompatibil. Adică, chiar dacă va fi votat preşedinte, Klaus Iohannis are 99% şanse să fie ales degeaba, în cazul în care justiţia va stabili că a încălcat legea ANI.
Nu-l ajută cu nimic sentinţa de Alba Iulia, nu e nicio garanţie ca va rămâne definitivă la Înalta Curte, mai ales dacă pe 4 noiembrie CCR va declara articolul mai sus-menţionat CONSTITUŢIONAL! O decizie nefavorabilă “incompatibililor” la Curtea Constituţională, peste nici o săptămână, va blinda practic instanţele care judecă dosare de acest gen să dea şi mai lejer sentinţe de incompatibilitate. Va fi un argument în plus împotriva aleşilor care s-au repezit să ocupe şi funcţii în AGA, pe lângă celebrul articol 87, alineatul 1, litera f, din Legea 161/2003.
Şi-atunci, nu e normal să ştie măcar alegătorii săi, ACUM, nu săptămâna viitoare, că riscă să voteze degeaba? Mai ales că acest vot va însemna, de fapt, un vot pentru Victor Ponta, în cazul în care justiţia va da o decizie pe criterii de lege şi nu din considerente politice. Sau dacă a ajuns în punctul din care nu mai poate da înapoi, măcar să aibă un plan de rezervă. Pe cine susţine în cazul în care alegerile prezidenţiale se vor repeta? Rămâne anti-pesedist feroce, aşa cum se prezintă mai nou? Bun, atunci să aflăm cine e favoritul său din lista de candidaţi rămaşi valid în competiţie. Macovei, Udrea, Meleşcanu.
Interesant e că nici Elena Udrea, nici Monica Luisa Macovei nu au sesizat ce “pâine” de mâncat e pe cazul lui Iohannis. Cele două candidate “băsiste” vorbesc despre orice numai despre această posibilă imensă fraudă electorală nu! Mai sunt cinci zile şi votanţii lui Klaus Iohannis riscă să fie lăsaţi în ofsaid.
Ce vor avea de ales românii în finala prezidenţială dacă marţi, după turul 1, CCR va declara constituţional articolul de lege care îl poate face incompatibil pe primarul Sibiului? Vor avea de ales între Victor Ponta şi un candidat care are patru şanse din cinci să fie votat degeaba. Situaţia îi va potenţa pe alegătorii lui Victor Ponta şi îi va dezumfla şi mai mult pe cei ai lui Klaus Iohannis. Indiferent cine câştigă, nu va fi o competiţie corectă, legală. Ci una soră cu frauda. O fraudă la care şi Iohannis va fi considerat părtaş, prin tergiversarea cazului său, prin alimentarea exagerată a speranţelor şi prin mesajul total de încredere transmis publicului în rezolvarea favorabilă a dosarului său în justiţie.
“Am o sentinţă favorabilă în primă instanţă, la Alba Iulia. Sunt sigur că voi câştiga”. Atât a grăit Iohannis şi a fost suficient pentru el şi liderii ACL să candideze la preşedinţia României! Dar au fost aceste cuvinte argumente supreme menite să-i permită lui Klaus Iohannis să meargă mai departe în cursa electorală? Şi riscul? Cine îl suportă, cine plăteşte pentru el? De unde atâta încredere? De ce atâta relaxare? De ce o aşa lipsă de interes în soluţionarea timpurie a acestui dosar? Nu ştim, doar Klaus Iohannis poate şti. El şi cei care s-au repezit să-l pună candidat, aruncând la coş varianta Cătălin Predoiu, dintr-o lovitură, fără un minim calcul realist. Ignoranţă? Prostie? Blat? Ştie Vasile Blaga mai multe şi de-aceea tace continuu, de la o vreme? Ne paşte refacerea USL, după un eşec “programat” al contracandidatului lui Victor Ponta din turul doi? Şi ce-ar avea de câştigat Iohannis? Întrebări mari, cu miză imensă. Deocamdată, privim spre alegeri şi totul miroase a ajutor nesperat pentru Victor Ponta (Citiţi în acest sens şi textul lui Radu Moraru AICI).
Din păcate pentru votanţii ACL, Iohannis şi liberalii s-au complăcut în explicaţii politicianiste, victimizatoare şi i-au bombardat pe oameni cu argumentul sentinţei favorabile de la Alba Iulia (care nu înseamnă nimic, nu e definitivă, sunt “n” cazuri de sentinţe care au fost total date peste cap la instanţele superioare). Puţini realizează azi ce risc imens este pentru toată lumea complicaţia în care s-a vârât primarul Sibiului. Dar o să judecăm altfel de săptămâna viitoare…
Ieri, când am publicat acest text într-o formă oarecum asemănătoare în PaginadePolitica.ro, mai mulţi fani ACL s-au repezit să-mi toarne-n cap tot felul de udrisme, macoveisme, pontisme şi alte asemenea reproşuri emoţionale. De înţeles, e campanie, emoţiile explodează, raţiunea nu prea contează. Să dea Dumnezeu ca toate aceste temeri ale mele, enunţate mai sus, să rămână doar simple întrebări panicarde, iar Iohannis să câştige tot ce-şi doresc susţinătorii săi. Noi ne putem da singuri palme, ne putem lega la ochi în grup, dar există sigur cineva care n-o va face. E Justiţia cea oarbă…

References: CCR 
 CCR 
 CCR 
 CCR 
 CCR 
 CCR 
 CCR 
 CCR